Կլաս Յան Հունտելար

Դիրկ Կլաս Յան Հունտելար, (, մականունը՝ Հունտեր, ), հոլանդացի ֆուտբոլիստ, գերմանական «Շալկե 04» ակումբի և Հոլանդիայի ազգային հավաքականի հարձակվող։ Հոլանդիայի ֆուտբոլի առաջնության 2005-06 և 2007-08 մրցաշրջանների լավագույն ռմբարկու, խփել է 33 գոլ։

2006 թվականին, երբ Հունտելարը հանդես էր գալիս հոլանդական «Այաքս»-ում, Հոլանդիայի ազգային հավաքականի կազմում մասնակցել է Եվրոպայի երիտասարդական առաջնությանը և դարձել առաջնության լավագույն ռմբարկուն։ Առաջնությունից հետո Հունտելարը ճանաչվել է այդ առաջնության լավագույն հարձակվողը։ 21 տարեկանում Հունտելարը ճանաչվել է Հոլանդիայի հավաքականի լավագույն ռմբարկուն, 22 խաղում խփել է 18 գոլ։ Հունտելարը նախկինում հանդես է եկել «ՊՍՎ»-ում, «Դե Գրաֆսհապ»-ում, «Հերենվեն»-ում, «Այաքս»-ում, «Ռեալ Մադրիդ»-ում և «Միլան»-ում, «Շալկե» տեղափոխվել է 2010 թվականի օգոստոսին, ակումբի կազմում 2011-12 թվականների մրցաշրջանում դարձել է Բունդեսլիգայի լավագույն ռմբակու, խփելով 29 գոլ։

2010 թվականի աշխարհի առաջնությունում, Հոլանդիայի հավաքականի հետ միասին գրավել է 2-րդ հորիզոնականը և 2014 թվականի աշխարհի առաջնությունում 3-րդ հորիզոնականը։

Վաղ տարիներ 
Հունտելարը ծնվել է Վոր Դրեմպտում։ Երբ նա դարձել է 6 շաբաթական նրա ընտանիքը տեղափոխվել է Հեմմելո։ Նա ապրել է իր ծնողների (Դիրկոմ Յանի և Մոդ Հունտելարի) և երկու եղբայրների (Նիկի և Իյելլի) հետ։ Հունտելարը 5 տարեկանում եղբայրների հետ միասին սկսել է խաղալ «ՎՎՀ էն Կ» ակումբում, որտեղ խաղացել է մինչև 6 տարեկանը։

Ակումբային կարիերա

Երիտասարդական կարիերա 
1994 թվականի ապրիլի 6-ին, երբ Հունտելարը 11 տարեկան էր, տեղափոխվեց «Դե Գրաֆսհապ» ակումբ։ Հունտելարը ակումբում 2 տարի խաղաց գրեթե բոլոր դիրքերում՝ ձախ հարձակվող, հարձակվողական ոճի կիսապաշտպան, ձախ պաշտպան և նույնիսկ դարպասապահ։ 3 տարի Հունտելարը խաղաց կենտրոնական հարձակվողի դիրքում։

14 տարեկան Հունտելարը, խաղալով կենտրոնական հարձակվողի դիրքում, 1997-98 մրցաշրջանում 20 խաղում խփել է 33 գնդակ։ Հաջորդ մրցաշրջանում Հունտելարը տեղ գտավ հիմնական կազմում և խփելով 31 գոլ՝ դարձավ առաջնության լավագույն ռմբարկու։

ՊՍՎ 
2000 թվականին Հունտելարը տեղափոխվեց ՊՍՎ-ի երիտասարդական ակումբ։ Հունտելարը ՊՍՎ-ի կազմում հիանալի էր հանդես գալիս կենտրոնական հարձակվողի դիրքում, 23 խաղում խփել է 26 գոլ և ճանաչվել երիտասարդական լիգայի լավագույն ռմբարկու։ Երկրորդ մրցաշրջանում ՊՍՎ-ն սկսեց գլխավորել Գուս Հիդինգը։ Մարզչի դեբյուտը տեղի ունեցավ 2002 թվականի նոյեմբերի 23-ին «Ռոզենդալ»-ի դեմ խաղում։ Հունտելարը երկրորդ խաղակեսի 76-րդ րոպեին թողեց խաղադաշտը, նրա փախարեն պահեստային խաղացողներից խաղադաշտ մտավ Մատեյա Կեժմանը։

Վարձավճարով «Դե Գրաֆսհապ» և «AGOVV» 
2003 թվականին Հունտելարը ՊՍՎ-ից վարձավճարով տեղափոխվում է «Դե Գրաֆսհապ»։ Նոր ակումբում Հունտելարը իր առաջնախաղը խաղաց 2003 թվականի փետրվարի 8-ին, ըննդեմ «Ռոզենդալ»-ի, փոխարինելով Հանսա վան դե Հարին։ 2003 թվականի փետրվարի 16-ին Հունտելարը հանդես էր գալիս թիմի մեկնարկային կազմում։ Այդ խաղում «Դե Գրաֆսհապ»-ը մրցում էր «Հերենվեն»-ի դեմ։ Հաջորդ խաղում «Դե Գրաֆսհապ»-ը հաղթեց «Զվոլե» թիմին։

2003-04 մրցաշրջանին Հունտելարը վարձավճարով տեղափոխվեց մեկ այլ ակումբ՝ «AGOVV»: Առաջին խաղում Հունտելարը խփեց մեկ գնդակ, «Օսա» թիմի դարպասը, իսկ հաջորդ խաղում, ընդդեմ «Հարակլես»-ի Հունտելարը ձևակերպեց հետ-թրիկ։ Այդ մրցաշրջանոմ Հունտելարը խաղաց 35 խաղ և դարձավ 26 գոլի հեղինակ, ճանաչվելով և առաջնության լավագույն ռմբարկու և լավագույն ֆուտբոլիստ։

«Հերենվեն» 
Երբ ավարտվեց վարձավճարով խաղալու ժամանակը, ՊՍՎ-ի հետ պայմանագիր կնքեց «Հերենվեն»-ը, ըստ որի Հունտլեարը պետք է տեղափոխվեր «Հերենվեն», Հունտելարի նոր ակումբը ՊՍՎ-ին Հունտելարի ահմար վճարեց 100 հազար եվրո։ «Հերենվեն»-ի մարզիչ Ռիմեր վան դեր Վելդը Հունտելարի տրանսֆերի մասին ասել է.

Հունտելարը մրցաշրջանը սկսեց գոլով, «ԱԶ Ալկմարու»-ի դարպասը։ Երկրորդ գոլը Հունտելարը խփել է «Ռադնոյ» թիմի դարպասը, որի շնորհիվ «Հերենվեն»-ը հաղթել է։ Մեկ ամիս հետո Հունտելարը ձևակերպեց հետ-թրիկ, որտեղ Հունտելարի ակումբը մրցում էր «ՀԱԿ Բրեդա» ակումբի դեմ, խաղը ավարտվեց «Հերենվեն»-ի հաղթանակով։ Հոկտեմբերին Հունտելարը ձևակերպեց ևս 3 հետ-թրիկ. ընդդեմ «Ուտրեխտոմ»-ի, «Դեն Բոսխ»-ի։ Մինչև ձմեռը Հունտելարը 17 խաղում խփել էր 10 գոլ։ Գարնանը հարձակվողը սկսեց խփել գոլեր «Դեն Բոսխ»-ին և «ՀԱԿ Բրեդի»-ին։ Վերջին 7 խաղերում Հունտելարը խփեց 1 գոլ։ Ապրիլի վերջին խաղում Հունտելարը ձևակերպեց հետ-թրիկ, ըննդեմ «Ռոզենդալ»-ի։ Ընդհանուր առաջնությունում, 31 խաղում Հունտելարը խփել է 17 գոլ, այդ արդյունքի շնորհիվ «Հերենվեն»-ը հնարավորություն ստացավ խաղալու ՈՒԵՖԱ-ի գավաթի խաղարկությունում։

2005-06 մրցաշրջանը Հունտելարը լավ սկսեց, առաջին տուրում գրավեց «Վիտեսա»-ի դարպասը, սակայն խաղը ավարտվեց ոչ-ոքի, 2:2 հաշվով։ Հունվարին Հունտելարը գրավեց «Ռոդի» ակումբի և «Էրակլես» ակումբի դարպասները։ Հոկտեմբերին Հունտելարը «Հերենվեն»-ի կազմում դուրս եկավ խաղադաշտ և խփեց 3 գոլ, «Հերենվեն»-ի մրցակիցն էր «Բրեդոյ»-ը, խաղը ավարտվեց 3:0 հաշվով։ Հաջորդ ամսին Հունտելարը հիանալի մարզավիճակում էր, 4 խաղում չփեց 7 գոլ։

Ձմեռային տրանսֆերային պատուհանի ժամանակ Հունտելարը տեղափոխվեց «Այաքս»։ Առաջնության հաջորդ խաղում Այաքսը մրցում էր «Հերենվեն»-ի հետ, այդ խաղում Հունտելարը դարձավ գոլի հեղինակ։

«Այաքս» 
2006 թվականի հունվարին Հունտելարը կնքեց պայմանագիր «Այաքս»-ի հետ։ Պայմանագրի արժեքը կազմեց 9 միլիոն եվրո։ Հունտելարը իր նոր թիմում առաջնախաղը խաղաց 2006 թվականի փետրվարի 5-ին, ընդդեմ «Հերենվեն»-ի։ Հունտելարը փետրվար ամսին 7 խաղում խփեց 9 գոլ։ «Այաքս»-ը խաղում էր Չեմպիոնների Լիգայում և մրցում էր «Ինտեր»-ի հետ, այդ խաղում մեկնարկային կազմից էր նաև Հունտելարը։ Հունտելարը Չեմպիոնների Լիգայում գրավել է «Գրոնինգեն» թիմի դարպասը։ Նիդերլանդների գավաթի առաջնությունում դուբլի հեղինակ է դարձել «Ռոդի» թիմի հետ խաղում։ Առաջին մրցաշրջանում Հունտելարը խաղացել է 47 խաղ և խփել 44 գոլ։ Այաքսը առաջնությունում գրավել է 2-րդ հորիզոնականը։ Հունտելարը ճանաչվել է առաջնության ամենահեռանկարային ֆուտբոլիստը և արժանացել առաջնության լավագույն ռմբարկույի մրցանակին։

2006 թվականի հուլիսին Հունտելարը ճանաչվեց «Արսենալ»-«Այաքս» հանդիպման լավագույն ֆուտբոլիստը, այդ խաղը Դենիս Բերգկամպի հրաժեշտի խաղն էր։ 2006-07 մրցաշրջանին Հունտելարը կրում էր ավագի թևկապը։ Հունտելարը Չեմպիոնների Լիգայի խաղերից մեկում 2 գոլ ուղարկեց «Կոպենհագեն»-ի դարպասը։ Առաջին խաղում «Այաքս»-ը հաղթեց 2:1 հաշվով, սակայն պատասխան խաղում «Կոպենհագեն»-ը հաղթեց 2:0 հաշվով։ «Այաքս»-ը շարունակեց խաղալ ՈՒԵՖԱ Եվրոպայի Լիգաում, որտեղ Հունտելարը 7 խաղում խփեց 7 գոլ։ Նիդերլանդների առաջնությունում Հունտելարը այդ մրցաշրջանում խփեց 21 գոլ։ «Այաքս»-ը Չեմպիոնների Լիգայում խաղալու համար պայքարում էր «Հերենվեն»-ի հետ, Հունտելարը այդ խաղում խփեց 2 գնդակ։ «Այաքս»-ը 2 խաղի արդյունքում հաղթեց 4:2 հաշվով։ Ներլանդների գավաթի խաղարկությունում Հունտելարը 6 խաղում խփել էր 4 գոլ, «Այաքս»-ը եզրափակիչ դուրս եկավ «ԱԶ»-ի հետ, հիմնական ժամանակը ավարտվեց 1:1 հաշվով։ Հունտելարը խփեց որոշիչ 11 մետրանոցը, «Այաքս»-ը հաղթեց 8:7 հաշվով։ Հունտելարը ամբողջ մրցաշրջանում խփեց 36 գոլ, խաղալով 51 խաղ։

2007-08 մրցաշրջանում «Այաքս»-ը խաղում էր Չեմպիոնների Լիգայում։ Առաջին խաղում «Այաքս»-ը հաղթեց «Պրագա»-ին։ «Այաքս»-ը խմբային փուլում գրաավելով 3-րդ հորիզոնականը, տեղափոխվեց ՈՒԵՖԱ Եվրոպայի Լիգա։ «Դինամո Զագրեբ»-ի դեմ խաղերում Հունտելարը խփեց 2 գոլ, այդ գոլերը օգնեցին «Այաքս»-ին բարձր դիրք զբաղեցնել խմբային փուլում։ Նիդերլանդների առաջնության առաջին խաղում Հունտելարը 4 գնդակ ուղարկեց «Դե Գրաֆսհապ»-ի դարպասը, խաղը ավարտվեց 8:1 հաշվով։ Երբ Յապա Ստաման 2007 թվականի հոկտեմբերին ավարտեց իր կարիերան թիմի ավագ վերջնականապես դարձավ Հունտելարը։ 2008 թվականի ապրիլի 6-ին «Դե Գրաֆսհապ»-ի դեմ խաղում Հունտելարը ձևակերպեց հետ-թրիկ, դրա շնորհիվ Հունտելարը խփեց իր 100-րդ գնդակը Նիդերլանդների առաջնությունում։ Այդ արդյունքը Հունտելարից առաջ ձևակերպել էին միայն Դենիս Բերգկամպը և Դիրկ Կայտը։ Հունտելարը մրցաշրջանը ավարտեց հետևյալ արդյունքով՝ 34 խաղում խփելով 33 գոլ, դառնալով առաջնության լավագույն ռմբարկուն։ Այդ արդյունքը գրանցել էր միայն Վան Բաստենը, 21 տարեկան հասակում դառնալով առաջնության լավագույն ռմբարկու։

2008-09 մրցաշրջանի սկզբում «Այաքս»-ը սկսեց որպես մարզիչ գլխավորել Մարկո վան Բաստենը, իսկ Հունտելարը դարձավ փոփոխված թիմի ավագ։ Հունտելարը առաջին 15 խաղում խփեց 9 գոլ։ 2008 թվականի նոյեմբերի 9-ին, «Սպարտա»-ի դեմ խաղում, Հունտելարը վանասվածք է ստացել ջլի հատվածում։ Նա լիովին ապաքինվել է 7 շաբաթ հետո և դուրս է եկել մարզումների ձմեռը։

«Ռեալ Մադրիդ» 

2008 թվականի դեկտեմբերին «Ռեալ»-ը պայմանագիր է կնքում «Այաքս»-ի հետ, սակայն Հունտելարը տեղափոխվում է հունվարին։ Ռեալը Հունտելարի դիմաց վճարում է 20 միլիոն եվրո։ Հունտելարը իր նոր թիմում առաջնախաղը խաղում է 2009 թվականի հունվարի 4-ին, ընդդեմ «Վիլյառեալ»-ի։ Առաջին խաղում Հունտելարը դառնում է գոլի հեղինակ։ Հունտելարը գոլի հեղինակ է դառնում նաև «Սպորտինգ Խիխոն»-ի դեմ խաղում։ «Ռեալ»-ի ղեկավարությունը որոշեց, որ Լասսանա Դիարրան և Հունտելարը պետք է խաղան Չեմպիոնների Լիգայի խաղերին և չմասնակցեն Լա Լիգայի խաղերին, Դիարրան դժգոհեց այդ որոշման համար։ Հունտելարը այդ մրցաշրջանում խաղաց 20 խաղ և խփեց 8 գոլ, (13 խաղը խաղալով մեկնարկային կազմում և 7 խաղը մտնելով խաղադաշտ որպես պահեստային ֆուտբոլիստ)։

«Միլան» 
2009 թվականի օգոստոսին Հունտելարը պայմանագիր է կնքում իտալական «Միլան»-ի հետ, Հունտելարի դիմաց «Միլան»-ը վճարում է 15 միլիոն եվրո, ըստ պայմանագրի Հունտելարը «Միլան»-ում պետք է մնար 4 տարի։ 2009 թվականի օգոստոսի 14-ին Հունտելարը իր առաջնախաղն է խաղում ընկերական խաղում։ Առաջնության սկզբի մի քանի խաղերին Հունտելարը չէր կարող մասնակցեր, քանի որ ուներ վնասվածք։ Հունտելարը Սերիա Ա-ում իր առաջնախաղը անցկացրեց օգոստոսի 29-ին, ընդդեմ «Ինտեր»-ի։ 2009 թվականի նոյեմբերի 29-ին նա դուբլ ձևակերպեց «Կատանիա»-ի դեմ խաղում, որը նրա նորամուտի գոլն էր Իտալիայի առաջնությունում։

Երբ Լեոնարդոն դարձավ «Միլան»-ի մարզիչը, Հունտելարը ավելի շատ խաղաժամանակ էր ստանում թիմում։ Դա պայմանավորված էր նրանով, որ թիմի հարձակվող Մարկո Բորրելլոն վնասվածք ստացավ։ Հունտելարը հաջորդ խաղում խփեց մեկ գոլ, ընդդեմ «Ջենոա»-ի։ Հունտելարը «Ուդինեզե»-ի դեմ խաղում խփեց որոշիչ գնդակ, որի շնորհիվ «Միլան»-ը հաղթանակ տարավ։ «Ֆիորենտինա»-ի դեմ խաղում Հունտելարը փոխարինվեց և նրա փոխարեն խաղադաշտ մտավ Բորրելլոն։ Ապրիլի 3-ին Հունտելարը սկսեց խաղալ մեկնարկային կազմում և խփեց շատ գեղեցիկ գոլ 30 մետր հեռավորությունից, «Միլան»-ի մրցակիցն էր «Կալյարի»-ն։

«Շալկե 04» 

2010 թվականի օգոստոսի 31-ին գերմանական «Շալկե 04» ակումբը պայմանագիր է կնքում «Միլան»-ի հետ, այն մասին, որ Հունտելարը պետք է տեղափոխվի գերմանական ակումբ, Հունտելարի դիմաց «Շալկե 04»-ը վճարել է 14 միլիոն եվրո։ 2010 թվականի սեպտեմբերի 19-ին, Հունտելարը իր առաջին գնդակը խփեց «Շալկե 04»-ի կազմում, «Բորուսիա Դորտմունդ»-ի դարպասը։ 2010 թվականի նոյեմբերի 24-ին Չեմպիոնների Լիգայի խմբային փուլում Շալկեն մրցում էր «Օլիմպիկ Լիոն»-ի հետ, այդ խաղում Հունտելարը դուբլ ձևակերպեց։ 2011 թվականի մայիսի 21-ին Հունտելարը գոլ խփեց Գերմանիայի գավաթի խաղարկության եզրափակիչ փուլում։ Դա «Շալկե»-ի առաջին մրցանակն էր վերջին 10 տարիների ընթացքում։

2011 թվականի հուլիսի 31-ին նա հարցակման գծում գործում էր Ռաուլի հետ, «Շալկե»-ն խաղում էր «Տենինգենա»-ի դեմ։ Այդ խաղում Հունտելարը 4 գնդակ ուղարկեց մրցակցի դարպասը, խաղը ավարտվեց 11:1 հաշվով։ «Շտուտգարտ»-ին 3:0 պարտվելուց հետո՝ մրցաշրջանի սկզբի խաղերից հետո Հունտելարը իր խաղով ցույց տվեց, որկորուստը շատ մեծ չէ։ «Շալկե»-ն հաղթեց «Քյոլն»-ին 5:1 հաշվով, «Քյոլն»-ը առաջին րոպեներին կազմակերպեց շատ լավ գրոհ, որը եզրափակեց Լուկաշ Պոդոլսկին, Հունտելարը ձևակերպեց հետ-թրիկ։ Հունտելարը շարունակում էր խփել գոլեր. «Մայնց»-ի հետ հանդիպման ժամանակ Ռաուլի փոխանցումից հետո գրավեց դարպասը։ 2011 թվականի օգոստոսի 25-ին Հունտելարը պոկեր ձևակերպեց, 2 գոլ խփելով 11 մետրանոց հարվածից, ըննդեմ ֆիննական «Խիկա» ակումբի։

2011-12 մրցաշրջանի սկզբում ակումբի գլխավոր մարզիչ Խուբ Ստևենսը լքեց ակումբը, նրա փոխարեն գլխավոր մարզիչ նշանակվեց Ռալֆա Ռանգինկան։ Հունտելարը առաջին խաղում, 73-րդ րոպեին, տուգանային հարվածից գրավեց «Համբուրգ»-ի դարպասը։ Հունտելարը լավ մարզավիճակում էր և ՈՒԵՖԱ լիգայի խաղարկությունում, երբ «Շալկե»-ն մրցում էր «Տվենտե»-ի հետ, նա հետ-թրիկ ձևակերպեց։ Խաղը ավարտվեց 4:1 հաշվով։ Այդ մրցաշրջանում Հունտելարը խաղաց 37 խաղ և խփեց 38 գոլ։ Հունտելարը խփեց հաղթական գնդակը «Կայզերսլաուտերն»-ի դեմ խաղում։ Մարտի 24-ին «Բայեր Լեվերպուզեն»-ի դեմ խաղում Հունտելարը խփեց 2 գոլ։ Խաղը ավարտվեց 2:0 հաշվով։ Հունտելարը շարունակում էր խփել գոլեր Եվրոգավաթային առաջնություններում։ Հունտելարը գրավեց նաև «Վերդեր»-ի դարպասը։ Այդ տարի «Շալկե»-ն հնարավորություն ստացավ մասնակցելու Չեմպիոնների Լիգային։ Հունտելարը մրցաշրջանում խաղալով 48 խաղ, խփեց 48 գոլ, «Շալկե»-ն Բունդեսլիգայում գրավեց 3-րդ հորիզոնականը։ Հունտելարը ճանաչվեց առաջնության լավագույն ռմբարկու։ Դա առաջին նվաճումն էր հոլանդացու համար Բունդեսլիգայում։

2012-13 մրցաշրջանի առաջին 2 խաղերում Հունտելարը իրեն հիանալի դրսևորեց։ 2012 թվականի սեպտեմբերի 18-ին, Չեմպիոնների լիգայի խաղում, «Շալկե»-ն ընդդեմ «Օլիմպիակոս»-ի, Հունտելարը գրավել է հունական ակումբի դարպասը։ Սեպտեմբերի 28-ին Հունտելարը շատ լավ խաղաց «Ֆորտունա»-ի դեմ խաղում։ Հոկտեմբերի 3-ին գրավեց «Մոնպելե»-ի դարպասը, իսկ հոկտեմբերի 24-ին «Արսենալ»-ի դարպասը։ Հունտելարը հիանալի էր հանդես գալիս նաև Գերմանիայի գավաթի խաղարկության խաղերում։ «Արսենալ»-ի հետ պատասխան խաղում նույնպես Հունտելարը դարձավ գոլի հեղինակ։ Դեկտեմբերի 23-ին Հունտելարը «Շալկե»-ի հետ պայմանագիրը երկարաձգեց մինչև 2015 թվական։ Հունտելարը գոլի հեղինակ դարձավ նաև «Բորուսիա»-ի դեմ խաղում, խաղի ընթացքում Հունտելարը ստացավ վնասվածք։ Ապրիլի 28-ին Հունելարը վերադարձավ խաղադաշտ։ Բունդեսլիգայի 31-րդ տուրում «Շալկե»-ն մրցում էր «Համբուրգ»-ի հետ, այդ խաղում հոլանդացին դարձավ հետ-թրիկի հեղինակ, խաղը ավարտվեց 4:1 հաշվով։

2013-14 մրցաշրջանի առաջին խաղում «Շալկե»-ն մրցում էր «Համբուրգ»-ի հետ, այդ խաղում Հունտելարը դարձավ դուբլի հեղինակ, խաղը ավարտվեց ոչ-ոքի՝ 3:3 հաշվով։ Փետրվարի 5-ին Հունտելարը խփեց հաղթական գնդակը «Բայեր»-ի հետ խաղում։ Չեմպիոնների Լիգայի խաղարկությունում, երբ «Շալկե»-ն մրցում էր իսպանական «Ռեալ»-ի հետ Հունտելարը խփեց միակ գոլը և հաղթանակ պարգևեց իր թիմին։ Այդ մրցաշրջանին Հունտելարը Բունդեսլիգայում խաղաց 18 խաղ և խփեց 12 գոլ։

2015 թվականի հունվարի 31-ին, Հունտելարը ստացավ կարմիր քարտ «Հաննովեր»-ի դեմ խաղում։ Գերմանական ֆուտբոլի ֆեդերացիան որոշեչ, որ Հունտելարին պետք է որակազրկի 6 խաղով։ Մարտի 10-ին Հունտելարը խաղաց Չեմպիոնների Լիգայի շատ կարևոր խաղում, որտեղ «Շալկե»-ն մրցում էր Հունտելարի նախկին թիմերից մեկի՝ «Ռեալ»-ի հետ։ Հոլանդացին Սանտյագո Բերնաբեու մարզադաշտում դուբլ ձևակերպեց, որի շնորհիվ գերմանական ակումբը հաղթեց 4:3 հաշվով, սակայն պատասխան խաղում հաղթեց «Ռեալ»-ը, 4:5 հաշվով։ Հունտելարին մարզիչը այդ խաղից հետո քիչ խաղաժամանակ էր տալիս, այդ իսկ պատճառով երկրպագուները սկսեցին դժգոհել մարզիչի աշխատանքից։ 2015 թվականի մայիսի 2-ին Հունտելարը դարձավ գոլի հեղինակ, «Շտուտգարտ»-ի դեմ խաղում։

Կարիերան հավաքականում

Երիտասարդական հավաքականում 

Հունտելարը մասնակցել է աշխարհի 2001 թվականի երիտասարդական առաջնությանը, առաջնությունում դարձել է 2 գոլի հեղինակ։ Հունտելարը շատ անգամներ դարձել է երիտասարդական հավաքականի լավագույն ռմբարկուն, 2006 թվականի հունիսի 4-ին նա դարձել է դուբլի հեղինակ, եզրափակչի խաղում։ Դա առաջին տիտղոսն էր հավաքականի կազմում։ Հունտելարը մեկ մրցաշրջանում խաղալով 22 խաղ խփել է 18 գոլ, մրցաշրջանից հետո ճանաչվել է երիտասարդական հավաքականի լավագույն ռմբարկու։

Առաջին հավաքականում 
Հունտելարը Հոլանդիայի հավաքականում, իր առաջին խաղում խփել է 2 գոլ և կատարել 2 գոլային փոխանցում։ Խաղը ավարտվել է 4:0 հաշվով։ Այդ ժամանակ հոլանդացի ֆուտբոլիստը 28 տարեկան էր։

Հունտելարը մասնակցել է Եվրոպայի 2008 թվականի առաջնության Ռումինիայի և Սլովենիայի դեմ խաղերին։ Երբ վնասվածք ստացավ թիմի ֆուտբոլիստ Ռուդ Վան Նիսթեյլորռը, Հոլանդիայի ազգային հավաքականը պետք է մրցեր Սլովենիայի ազգային հավաքականի հետ, այդ խաղում Հունտելարը առաջին րոպեներից մտավ խաղադաշտ և խփեց խաղի առաջին գոլը և պաշտոնական խաղում իր առաջին գոլը հավաքականի կազմում։ Նա գրավեց նաև Ռումինիայի հավաքականի դարպասը։

Երբ Վան Նիսթեյլոռը ավարտեց իր կարիերան, Հունտելարը դարձավ հավաքականի մեկնարկային կազմի ֆուտբոլիստ և որպես այդպիսին խաղաց Իսլանդիայի հավաքականի դեմ խաղում։ Նա ռեկորդ գրանցեց հավաքականի կազմում, խաղալով 25 խաղ Հունտելարը խփեց 14 գոլ։ Հունտելարը Հոլանդիայի հավաքականի հետ միասին մասնակցեց 2010 թվականի աշխարհի առաջնությանը։ 2010 թվականի մայիսի 27-ին հավաքականի մարզիչ Բերտ վան Մարվեյկը հայտարարեց, որ Հունտելարը կա այն հավաքականում, որը նա է պատրաստել աշխարհի առաջնության համար։

Հունտելարը պահեստայինների նստարանից էր հետևում աշխարհի առաջնության 2-րդ տուրի խաղին, որտեղ Հոլանդիայի հավաքականը մրցում էր Ճապոնիայի հավաքականի հետ։ Խաղը ավարտվեց 1:0 հաշվով, միակ գոլի հեղինակը դարձավ Ուեսլի Սնեյդերը։ 2010 թվականի հունիսի 24-ին Կամերունի դեմ խաղում, Հունտելարը դուրս եկավ խաղադաշտ Ռոբին վան Պերսիի փոխարեն և 83-րդ րոպեին դարձավ գոլի հեղինակ, խաղը ավարտվեց 2:0 հաշվով։ Հունտելարը փոխարինել է Պերսիին նաև Սլովակիայի դեմ խաղում և մեկ քառորդ եզրափակչում Բրազիլիայի հավաքականի դեմ խաղերում։ Պահեստայինների նստարանից հետևել է եզրափակչի՝ Հոլանդիա-Իսպանիա խաղին։ Խաղը ավարտվել է գոլազուրկ ոչ-ոքիով և թիմերը խաղացել են լրացուցիչ ժամանակում։ 116-րդ րոպեին Անդրես Ինիեստան խփել է խաղի միակ և որոշիչ գոլը։

2010 թվականի սեպտեմբերի 3-ին Սան Մարինոյի դեմ խաղում Հունտելարը ձևակերպել է հետ-թրիկ։ Խաղը ավարտվել է 5:0 հաշվով։ 2010 թվականի սեպտեմբերի 7-ին Հունտելարը իրեն հիանալի դրսևորեց Ֆինլանդիայի հավաքականի դեմ խաղում։ 2010 թվականի հոկտեմբերի 12-ին Հունտելարը դարձավ դուբլի հեղինակ, Շվեդիայի հավաքականի դեմ խաղում։ Հունտելարը ճանաչվեց առաջնության լավագույն ռմբարկուն, խփած 12 գոլերով։

Խաղերը Հոլանդիայի հավաքականում 

Ընդհանուր.՝ 76 խաղ / 42 գոլ, 48 հաղթանակ, 15 ոչ-ոքի, 13 պարտություն։

Ոչ պաշտոնական խաղերը հավաքականի կազմում 

Ընդհանուր։ 1 խաղ / 1 գոլ, 1 պարտություն

Խաղաոճը 
Հունտելարը արդյունավետ հարձակվող է և հաճախ է դառնում գոերի հեղինակ։ Հոլանդացին լավ է խաղում գլխով, կարողանում է գնդակը շրջել դարպասի մոտակա անկյունը, լավ է կարողանում կիրառել տուգանային հարվածներից հետո։ Հունտելարը ունի բարձր արդյունքներ. նա դարձել է Նիդերլանդների առաջնության լավագույն ռմբարկու, 2005-06 մրցաշրջանին (31 խաղում խփել է 33 գոլ), 2007-08 (34 խաղում խփել է 33 գոլ), 2006 թվականի Եվրոպայի երիտասարդական առաջնության լավագույն ֆուտբոլիստ է ճանաչվել և Բունդեսլիգայի լավագույն ռմբարկու 2011-12 մրցաշրջանում (32 խաղում խփել է 29 գոլ)։ Հունտելարի մականունն է «որսորդ» (): Լուի Վան Գալը Հունտելարի խաղի մասին ասել է.

Անձնական կյանք 

2000 թվականին Հունտելարի և Մեդի Սհոլդերմանի միջև ստեղծվեցին հարաբերություններ, 2001 թվականի հունվարի 28-ին նրանք ամուսնացան։ Մինչև ամուսնանալը Մեդին աշխատել է Ամստերդամի դպրոցներից մեկում։ 2009 թվականի ապրիլի 9-ին Մադրիդում ծնվեց իր առաջին երեխան, տղայի անունն է Սեբ։ 2011 թվականի հուլիսի 20-ին ծնվեց Հունտելարի երկրորդ տղան, որի անունն է Աքսել։

Նվաճումներ

Ակումբային

«Այաքս» 
 Հաղթել է Նիդերլանդների գավաթի խաղարկությունում (2). 2006, 2007
 Հաղթել է Նիդերլանդների Սուպերգավաթը (2)։ 2006, 2007

«Շալկե 04» 
 Հաղթել է Գերմանիայի գավաթի խաղարկությունում. 2010-11
 Հաղթել է Գերմանիայի Սուպերգավաթը. 2011

Հոլանդիայի հավաքական 
 Աշխարհի առաջնության արծաթե մեդալակիր. 2010
 Աշխարհի առաջնության բրոնզե մեդալակիր. 2014

Անձնական 
 Նիդերլանդների ֆուտբոլի առաջնության լավագույն ռմբարկու (2). 2006, 2008
 Բունդեսլիգայի լավագույն ռմբարկու. 2012
 ՈՒԵՖԱ Եվրոպայի Լիգայի լավագույն ռմբարկու. 2012
 Նիդերլանդների երիտասարդական կազմի պատմության լավագույն ռմբարկու. 18 գոլ

Վիճակագրություն

Ակումբային վիճակագրությունը

Վիճակագրությունը հավաքականում

Ծանոթագրություններ

Արտաքին հղումներ 
 Պաշտոնական կայք 
 Պաշտոնական էջը Շալկե 04-ի կայքում  
 Պաշտոնական էջը և վիճակագրությունը FootballDatabe.com կայքում

1983 ծնունդներ
Օգոստոսի 12 ծնունդներ
Հոլանդացի ֆուտբոլիստներ
Ֆուտբոլի հարձակվողներ
Այաքսի ֆուտբոլիստներ
Շալկե 04-ի ֆուտբոլիստներ
Ռեալ Մադրիդի ֆուտբոլիստներ
Միլանի ֆուտբոլիստներ
Նիդերլանդների հավաքականի ֆուտբոլիստներ
Բունդեսլիգայի ֆուտբոլիստներ
ՊՍՎ Էյնդհովենի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ